Raja Ashman Shah

Almarhum Dato' Seri Sheikh Raja Ashman Shah ibni Almarhum Sultan Azlan Muhibbuddin Shah Al-Maghfurlah (28 Disember 1958 - 30 Mac 2012) ialah bekas Raja Kecil Sulung Perak Darul Ridzuan. Raja Ashman dilantik menjadi Raja Kecil Sulung Perak pada 16 Mac 2010.

Keluarga
Raja Datuk Seri Ashman adalah anakanda  ketiga baginda sulung dan putera bongsu Sultan Perak daripada lima adik-beradik iaitu Raja Muda Perak Raja Nazrin Shah, Raja Datuk Seri Azureen, Raja Datuk Seri Eleena dan Raja Datuk Seri Yong Sofia.

Berkahwin
Raja Ashman berkahwin dengan pelakon filem Yang Amat Berbahagia Dato' Seri Noraini Jane pada 26 September 1991.

Mereka dikurniakan seorang putera dan dua orang puteri :
 Raja Eminah Alliyah (lahir pada 17 September 1992)
 YTM Raja Kechil Sulung, Raja Ahmad Nazim Azlan Shah, (lahir pada 10 Mac 1994)
 Raja Bainunisa Safia (lahir pada 3 April 1997)

Pendidikan
Raja Ashman Shah mempunyai :
 Diploma dalam Undang-undang Perniagaan daripada Universiti London, England;
 Ijazah Sarjana Muda dalam Ekonomi daripada Universiti Nottingham, England;
 Ijazah Sarjana dalam Undang-undang daripada Universiti Cambridge, England; dan
 Barrister-at-Law daripada Lincoln’s lnn, London.

Keagamaan
Dalam bidang keagamaan, Raja Ashman pernah menuntut ilmu kesufian dengan Sheikh Nazim Al-Haqqani - tariqat Naqshabandiah Aliyah dan di kurniakan Ijazah dalam pengkhususan (permission of initiating seekers, teaching the masses and channelling divine energy). Beliau juga dilantik sebagai perwakilan utama Gerakan tariqat tersebut di Malaysia.

Kerjaya
Raja Ashman Shah mempunyai beberapa peranan utama dalam bidang profesional :
 Pengarah Eksekutif Syarikat Dreamland Holding dari 1990 hingga 2012.
 Pengerusi Ahli Lembaga Pengarah Yayasan Haqqani Malaysia dari 1994 hingga 2012.
 Pengerusi Syarikat Dwitasik Sdn Bhd dari 1994 hingga 2012.
 Pengarah Urusan Syarikat KKB Engineering Sdn Bhd dari 1994 hingga 2012.

Mangkat
Mangkat pada 30 Mac 2012 pada jam 1:30 pagi akibat serangan asma. Datuk Seri Raja Ashman Shah ibni Sultan Azlan Muhibbuddin Shah (54 tahun) mangkat di kediamannya No. 25, Jalan Setia Kasih 5, Bukit Damansara, Kuala Lumpur. Setiausaha Sulit kepada Sultan Perak Kol Datuk Abdul Rahim Mohamad Nor menjelaskan bahawa jenazah dibawa ke Masjid Ubudiah, Bukit Chandan di Kuala Kangsar. Solat jenazah diadakan di Masjid Ubudiah dan dimakamkan di Makam Diraja Bukit Chandan.

Gelaran dan dihormati
 28 Disember 1958 - 11 Mei 1987 : Yang Amat Mulia Raja Ashman Shah Ibni Sultan Azlan Muibbuddin Shah 
 11 Mei 1987 - 10 Mac 1998 : Yang Teramat Mulia Raja Kechil Bongsu Perak Darul Ridzuan Raja Ashman Shah Ibni Sultan Azlan Muibbuddin Shah
 10 Mac 1998 - 16 Mac 2010 : Yang Teramat Mulia Raja Kechil Tengah Perak Darul Ridzuan Raja Dato' Seri Ashman Shah Ibni Sultan Azlan Muibbuddin Shah
 16 Mac 2010 - 30 Mac 2012 : Yang Teramat Mulia Raja Kechil Sulung Perak Darul Ridzuan Raja Dato' Seri Ashman Shah Ibni Sultan Azlan Muibbuddin Shah

Rujukan

Pautan luar
 Kenali Almarhum Raja Ashman Shah

Muslim Malaysia